'Rus in vrede, Indië se dogter' | Rapport
'Rus in vrede, Indië se dogter'
’n Meisietjie hou gister ’n plakkaat vas in die Indiese stad Hyderabad tydens ’n betoging teen die wrede groepverkragting. Foto: REUTERS/Krishnendu Halder
Met dié opskrif op die nuuskanaal NDTV is die leed van ’n nasie saamgevat oor die dood van ’n 23-jarige mediese student amper twee weke nadat sy wreed in ’n bus in Nieu-Delhi deur ses mans verkrag is. Sy is gister in ’n hospitaal in Singapoer dood. Die voorval het gelei tot wydverspreide onrus in Nieu-Delhi waarin meer as 100 mense beseer is en een polisielid gesterf het. Oproermakers dring daarop aan dat vroue beter beskerm word. ’n Woordvoerder van die hospitaal het gesê die student het gesterf weens orgaanversaking. Haar naam is nie bekend gemaak nie. Voordat sy vir mediese behandeling na Singapoer gevlieg is, kon sy in ’n hospitaal in Nieu-Delhi inligting aan die polisie oor die aanval gee. Die ses verkragters is sedertdien aangekeer.Die student, van ’n plattelandse gebied, het dié nagmerrie-aand saam met ’n mansvriend die fliek Life of Pi in ’n winkelsentrum gaan kyk. Daarna het hulle ’n saamrygeleentheid huis toe gesoek. ’n Skoolbus met donker vensters het stilgehou. In die bus was ses dronk mans wat die bus vir ’n pret­rit gesteel het. Hulle het die student en haar vriend opgelaai. Die ses het die vrou om die beurt verkrag. Sy is ook seksueel aangerand met ’n geroeste staalpyp wat haar organe ernstig beseer het. Hulle het 45 minute lank in Nieu-Delhi rondgery en is deur talle polisieversperrings, maar is nie afgetrek nie. Sy en haar mansvriend is daarna kaal uit die bus gegooi. Indië se leiers het die aanval op 16 Desember erg veroordeel. Die land se premier, Manmohan Singh, het gesê groepverkragtings is algemeen in Indië. – Sapa-AFP, Daily Mail, Reuters
DurbanThe Unlimited 007R3 500 - R16 000 Per Month
WestvilleThe Unlimited 007
Trainee Franchise Development (Training/Leadership)
MorningsideThe Unlimited 007R4 000 - R16 000 Per Month